Når jeg tænker på DSB bliver jeg helt automatisk rasende. Jeg er 21 år og studerende, jeg har været daglig afhængig af DSB i ca. 4,5 år. Jeg kommer jævnligt for sent i skole, fordi jeg nægter at skulle sidde 1 time før på skolen, for at kukkelure indtil min time starter.
Jeg har i oktober måned har jeg gjort mig den ulejlighed og noteret ned, hver eneste gang at DSB har været forsinket, lige fra få minutter til længere tid. 
5. okt. Toget er 7 min forsinket. Da toget ankommer, går en ung mand på toilettet, kort efter beder en kontrollør manden om, at komme ud fra toilettet og vise sin billet(som han havde) MENS manden sad på toilettet.. Og nej han havde ikke været derinde i lang tid. 
6. okt. Toget bliver aflyst, og der er istedet indsat togbusser, jeg kommer for sent på arbejde.
7. okt toget er forsinket 9 min, troede jeg, men grundet et signalfejl holder toget yderligere 7 min på perronen, hvorefter vi begynder at trille lidt frem, så holder vi yderlige 1 min, så kører vi en lille smule og så stopper vi igen kort, dette gentager sig, og jeg er hjemme 27 min senere end forventet.
8.okt toget er 4 min forsinket
13. okt. toget er 8 min forsinket
17.okt toget er 7 min forsinket
21 okt. toget komer til tiden i dag, men så holder vi på perronen og venter i 4 min.
22. okt. Toget er 8 min forsinket, og toget er så propfyldt at folk står ubehagelig tæt op ad hinanden. En kontrollør beder så en mand om at flytte sin cykel ind til siden, fordi at gangene skulle være fri, i fald af nødstilfælde..Gangene var propfyldt med mennesker, måske en ekstra togvogn ville være en ide? Nu når morgentogene mellem Fredericia og Odense altid er propfylde..
24. okt toget er 15 min forsinket. Igen er toget propfuld da det ankommer, og folk kan nærmest ikke træde ind af dørene til sidst
27. okt. toget er 4 min forsinket
28.okt toget er 14 min forsinket
31. okt. toget er 5 min forsinket.

Jeg ved at der har været yderligere forsinkelser på selvsomme rute, da mine forældre også er afhængige af toget og har kunne berette forsinkelser på toge som jeg ikke har været med på, og derfor ikke noteret. Jeg synes det er bittert at betale SÅ mange penge, for at komme for sent i skole og arbejde jævnligt.
Jeg har så holdt op med at notere yderligere forsinkelser fra DSB i november, men i dag kogte mit pis over(21, nov.)
Igår tog min veninde med mig hjem, så vi kunne lave aflevering, som var for til dagen efter, vi står op og gør os klar til 7.29-toget, da vi ankommer til stationen ser vi utrolig mange mennesker stå på perronen, toget før vores tog holder der stadig og folk går frustrede rundt, en ung pige på ca. 16 snakker grædende i telefon, så hører jeg at alle toge frem til kl 9 er aflyst. Dette betyder at vi ikke kan komme ind på skolen og aflevere vores opgave, som vi har brugt størstedelen af aftenen på at lave. 

Havde jeg andre muligheder for at komme i skole, så valgte jeg den, man kan ikke gå i skole/have job hvor der forventes at man kommer til tiden, hvis man skal være afhængig af DSB.

Og lige en sidste omgang galle: Jeg har sovet over mig, jeg har i denne periode ikke togkort, så jeg køber mine billetter på DSB's mobilapp(betaler altid mine billetter), da jeg er meget forsinket og akkurat ankommer på perronen da toget holder der, løber jeg ind af døren, igang med at købe billet, og skal lige til at indtaste mit kodeord, da en kontrollør, står klar i døråbningen og vil se min billet. Jeg forklarer ham situationen, men han vil praktisk talt skide på hvad min forklaring er, så jeg får en bøde på 750 kr.